Document ID: 32004R2183

32004R2183
L 373/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2183/2004 НА СЪВЕТА
от 6 декември 2004 година
за разширяване на прилагането на Регламент (ЕО) № 2182/2004 относно медалите и символите, подобни на еуромонети, по отношение на неучастващи държави-членки
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Когато прие Регламент (ЕО) № 2182/2004 (2) Съветът посочи, че регламентът следва да се прилага в участващите държави-членки съгласно Регламент (ЕО) № 974/98 на Съвета от 3 май 1998 г. за въвеждане на еурото (3).
(2)
Важно е правилата, отнасящи се до медалите и символите, наподобяващи еуромонетите, да бъдат еднакви за цялата Общност, като за целта следва да бъдат приети необходимите разпоредби.
ПРИЕ НАСТОЯЩИЯ РЕГЛАМЕНТ:
Член 1
Прилагането на Регламент (ЕО) № 2182/2004 се разширява и към държави-членки, различни от участващите държави-членки съгласно Регламент (ЕО) № 974/98.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2004 година.

Labels: 11
2
7
0
3
15